《濠涌水闸成赠冯明府》
明代·区大纬

烟涛何处接溟州，怪兕雄鲸出上游。旧迹百年归巨浸，庶攻不日赖嘉谋。

直教半壁凭支柱，何事投鞭可断流。由此金汤万年利，看人閒放五湖舟。

作者简介：区大纬，字文炳，号五象山人。香山人。明思宗崇祯间贡生，授浙江安吉州同知，迁中书舍人，升虞部主政。乞归养。著有《纪漫草》、《续漫草》。清光绪《香山县志》卷一三、清陈伯陶编《胜朝粤东遗民录》卷二有传。